Anchetă în București, după ce doi copii ar fi fost agresați sexual de către un educator într-o grădiniță din Sectorul 1
Polițiștii din București au declanșat o anchetă, după ce au fost sesizați de directoarea unei grădinițe din Sectorul 1 cu privire la faptul că doi copii ar fi fost agresați sexual de un educator. Copiii au 5 ani, iar faptele s-ar fi petrecut atât în unitate, cât și în curtea acesteia.